*Kivonat a Jászberény Városi Önkormányzat Képviselő-testületének 2018. október 10-én megtartott* ***rendes****,* ***nyílt* *ülésének*** *jegyzőkönyvéből*

***A Jászberény Városi Önkormányzat Képviselő-testületének***

***240/2018. (X. 10.) határozata***

***V. számú fogorvosi körzet ellátásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az egészségügyi alapellátásról szóló 2015. évi CXXIII. törvény 5. § (1) bekezdés b) pontjában foglalt feladatkörében eljárva kinyilvánítja azon szándékát, hogy – a háziorvosi és védőnői körzetekről szóló 41/2009. (X. 29.) önkormányzati rendelet 3. mellékletében meghatározott – V. számú jászberényi vegyes fogorvosi körzet ellátására Dr. Gáll Katalin fogorvos személyes közreműködésével működő egészségügyi szolgáltatóval, a MARKADENT Fogorvosi Betéti Társasággal – a praxisjog engedélyezésére jogosult egészségügyi államigazgatási szerv véleményének kikérését követően – határozatlan időre – a feladat-ellátási szerződésről, sürgősségi ellátásról szóló 243/2014. (IX. 10.) határozat szerinti – feladat-ellátási szerződést köt. A praxisjog megszerzése esetén a feladat-ellátási szerződés hatályba lépésének napja: 2019. január hó 1.

2. A Képviselő-testület hozzájárul, hogy a jászberényi V. számú vegyes fogorvosi körzetben 2019. január hó 1. napjától kezdődően Dr. Gáll Katalin – a MARKADENT Fogorvosi Betéti Társaság vezető tisztségviselője – fogorvos a praxisengedély, működési engedély megszerzését követően személyesen lássa el a fogorvosi feladatokat.

3. A Képviselő-testület felhatalmazza Jászberény város polgármesterét a feladat-ellátási szerződés megkötésére vonatkozó előszerződés megkötésére és aláírására.

***Felelős:*** Dr. Szabó Tamás polgármester (az előszerződés aláírása vonatkozásában)

dr. Pap Magdolna, PH Humán és Önkormányzati Igazgatási Iroda vezetője

***Határidő:*** 2019. november 30.

4. A Képviselő-testület felhatalmazza Jászberény város polgármesterét a feladat-ellátási szerződés megkötésére és aláírására.

***Felelős:*** Dr. Szabó Tamás polgármester (az ellátási szerződés aláírása vonatkozásában)

dr. Pap Magdolna, PH Humán és Önkormányzati Igazgatási Iroda vezetője

***Határidő:*** 2019. december 31.

***Erről:***

1. Dr. Gáll Katalin,

2. Dr. Nagy Julianna,

3. Nemzeti Egészségbiztosítási Alapkezelő,

4. Jász-Nagykun-Szolnok Megyei Kormányhivatal,

5. Jász-Nagykun-Szolnok Megyei Kormányhivatal Jászberényi Járási Hivatal Népegészségügyi Osztály,

6. Humán Erőforrás Bizottság tagjai,

7. Humán és Önkormányzati Igazgatási Iroda,

8. Képviselő-testület valamennyi tagja,

9. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. október 11.*

*(Dr. Bessenyei Lilla)*

*irodavezető*